OpenLLM-France/wikimedia huggingface dataset:
# Telem

Telem (hebreu: תל"ם, acrònim de Tenuà le-Hithadxut Mamlakhtit תנועה להתחדשות ממלכתית, Moviment per la Renovació Nacional) fou un partit polític d'Israel creat el 19 de maig de 1981 durant el novè Kenésset per Moixé Dayyan i dos ex diputats del Likud. Dayan havia estat elegit membre de la Kenésset per l'Alineació que havia perdut les eleccions per primera vegada en la seva història. Menahem Begin van formar una coalició que inclou al seu partit Likud, el Partit Nacional Religiós, Agudat Israel i Daix. Tanmateix, també va convidar Dayan per servir com a ministre d'Afers Exteriors. Tot i ser un membre de l'Alineació, rival polític de Begin, Dayan va acceptar el càrrec, donant lloc a la seva expulsió del seu propi partit.
Després de la sessió com a diputat independent durant algun temps, Dayan va formar Telem el 1981, juntament amb Yigal Hurvitz i Zalman Shoval, que prèviament havia trencat amb el Likud per formar Rafi - Llista Nacional. El 15 de juny de 1981 se'ls va unir Shafik Asaad, que havia deixat Ahvà (Asaad havia començat la sessió de la Kenésset com a membre de Daix, després es va unir al Moviment Democràtic abans de passar a Ahvà). Quan Dayan va renunciar al seu càrrec com a ministre de Relacions Exteriors el 1979, Hurvitz va esdevenir ministre de Finances.
El partit va obtenir dos escons a les eleccions legislatives d'Israel de 1981, ocupats per Dayan i Mordechai Ben-Porat, i va ser convidat a unir-se a la coalició de govern on Ben-Porat fou ministre sense cartera. Quan Dayan va morir el 16 d'octubre de 1981 va ser reemplaçat per Hurvitz. Tanmateix, el partit patí una escissió quan el 6 de juny de 1983 Ben-Porat va crear el Moviment per la Renovació Social del Sionisme i Hurvitz va reformar Rafi - Llista Nacional, que posteriorment fou rebatejat Ómets.
Un nou partit amb el nom de Telem es va formar per l'exdiputat de Xas Yosef Azran a mitjans de la dècada de 1990 per a participar en les eleccions legislatives d'Israel de 1996. No obstant això, no va poder assolir el llindar electoral i posteriorment va desaparèixer. Un altre partit amb el mateix nom es va formar el 2019.

## Resultats electorals

| Any | Líder | Vots | % | Pos. | Escons | Govern |
| 1981 | Moshe Dayan | 30,600 | 1.58 | Nou | 2 / 120 | Coalició |

## Líders

| Líder | Líder | Líder | Inici | Final |
| 1 | | Moshe Dayan | 1981 | 1981 |
| 2 | | Mordechai Ben-Porat | 1981 | 1983 |

## Vegeu també

* Telem (2019)

## Enllaços externs

* Història del partit Web de la Kenésset
Viccionari
# Natalus macrourus

Natalus macrourus és una espècie de ratpenat de la família dels natàlids. Viu a altituds de fins a 1.000 msnm al Brasil, l'est de Bolívia i el Paraguai. Forma colònies petites que nien en coves humides. Està amenaçat per les campanyes d'extermini de ratpenats que es duen a terme com a mesures de control de la ràbia. El seu nom específic, macrourus, significa ‘cuagròs’ en llatí.

## Referències

* ↑ Tejedor, A.; Dávalos, L. Natalus espiritosantensis. UICN 2016. Llista Vermella d'espècies amenaçades de la UICN, edició 2016, consultada el 11 gener 2017.
# Josef Šroubek

Josef "Boban" Šroubek (Praga, Imperi Austrohongarès, 2 de desembre de 1891 - Praga, 29 d'agost de 1964) va ser un jugador d'hoquei sobre gel i futbolista txecoslovac que va competir a començaments del segle xx.
El 1920, un cop superada la Primera Guerra Mundial, va prendre part en els Jocs Olímpics d'Anvers, on guanyà la medalla de bronze en la competició d' hoquei sobre gel. Fou l'autor del gol que li va valdre la medalla en guanyar a Suècia en el partit pel tercer lloc per 1 a 0. El 1924, als Jocs d'hivern de Chamonix, i el 1928, a Sankt Moritz, finalitzà en cinquena posició en la mateixa competició.
Va guanyar quatre edicions del Campionat d'Europa d'hoquei sobre gel, el 1911 representant Bohèmia i el 1922, 1925 i 1929 representant Txecoslovàquia.
Com a jugador de futbol jugà a l'AC Sparta Praga, SK Slavia Praga, FK Viktoria Žižkov i SK Židenice. El 1921 va disputar un partit amistós amb la selecció nacional de Txecoslovàquia.

## Referències

* 1 2 3 «Josef Šroubek Olympic Results». sports-reference.com. Arxivat de l'original el 18 d’abril 2020. [Consulta: 7 novembre 2017].
# Fusconaia masoni

Fusconaia masoni és una espècie de mol·lusc bivalve pertanyent a la família Unionidae.

## Descripció

* Fa 60 mm de llargària.
* El color de la superfície exterior varia des del marró groguenc al marró verdós.
* El nacre pot ésser de color blau iridescent, blanc o salmó.

## Reproducció

Té lloc entre finals del juny i principis del juliol.

## Hàbitat

Viu als rierols grans i mitjans d'aigües netes, ràpides i amb un substrat de grava o sorra.

## Distribució geogràfica

Es troba als Estats Units.

## Estat de conservació

Les seues principals amenaces són la contaminació de l'aigua, la degradació del seu hàbitat, els embassaments i la sedimentació.

## Referències

* 1 2 Georgia Museum of Natural History Arxivat 2010-06-11 a Wayback Machine. (anglès)
* 1 2 North Carolina Wildlife Resources Commission Arxivat 2010-04-17 a Wayback Machine. (anglès)
* ↑ Bogan, A.E. (1996). "Fusconaia masoni." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]

## Enllaços externs

* Catalogue of Life (anglès)
* www.dnr.sc.gov Arxivat 2010-05-27 a Wayback Machine. (anglès)
* Threatened and Endangered Species of the Upper Savannah River Basin Arxivat 2011-05-16 a Wayback Machine. (anglès)
# Winfried Bölke

Winfried Bölke (Genthin, 25 de maig de 1941 - Dortmund, 26 de gener de 2021) va ser un ciclista alemany, que fou professional entre 1964 i 1972. Durant la seva carrera combinà el ciclisme en pista amb la carretera. Va guanyar tres cops el Campió nacional en ruta i dos més com a amateur.

## Palmarès en pista

* 1967
** Campió d'Alemanya de Madison (amb Klemens Großimlinghaus)

## Palmarès en ruta

* 1962
** Campió d'Alemanya amateur en ruta
* 1963
** Campió d'Alemanya amateur en ruta
** 1r a la Volta a Colònia amateur
* 1964
** 1r al Tour de l'Oise i vencedor d'una etapa
** Vencedor d'una etapa de la Volta a Catalunya
* 1965
** Campió d'Alemanya en ruta
* 1966
** Campió d'Alemanya en ruta
** Vencedor d'una etapa de la París-Luxemburg
* 1967
** Campió d'Alemanya en ruta
* 1969
** 1r al Gran Premi de Saint-Raphaël
* 1970
** 1r al Tour de Kaistenberg

### Resultats al Tour de França

* 1967. Abandona (8a etapa)
* 1968. Abandona (12a etapa)

## Referències

* ↑ «Trauer um Bölke» (en alemany), 26-01-2021. [Consulta: 28 gener 2021].
* ↑ «National Championship, Road, Elite, Germany». Cycling Archives. [Consulta: 13 setembre 2014].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Joseph McCormick

Joseph McCormick (Buckingham, 12 d'agost de 1894 - Sudbury, 14 de juny de 1958) va ser un jugador d'hoquei sobre gel canadenc de naixement, però estatunidenc d'adopció, que va competir a començaments del segle xx. Era germà del també jugador d'hoquei sobre gel Lawrence McCormick.
Va començar la seva carrera jugant al Pittsburgh Yellow Jackets, poc abans de la Primera Guerra Mundial. El 1918 es va allistar a l'exèrcit dels Estats Units, i poc després ho va fer el seu germà Lawrence. Ambdós van lluitar a França durant la Primera Guerra Mundial, motiu pel qual tenien dret a la ciutadania dels Estats Units. El 17 de març de 1920, només cinc setmanes abans de jugar els Jocs Olímpics d'Estiu de 1920 d'Anvers es van nacionalitzar estatunidencs. En aquests Jocs guanyà la medalla de plata en la competició d'hoquei sobre gel, després de perdre la final contra la selecció del Canadà.
Posteriorment va tornar a Pittsburgh, on tornà a jugar amb els Yellow Jackets fins al 30 de març de 1922 sent un dels màxims golejadors en les categories amateurs de l'equip al llarg de la histpòria. Va acabar la seva carrera al Portland Rosebuds el 1925.

## Referències

* 1 2 «Joe McCormick Olympic Results». sports-reference.com. Arxivat de l'original el 8 d’agost 2017. [Consulta: 9 desembre 2017].
* ↑ Godin, Roger A. «First U.S. Olympic hockey team was formed in Pittsburgh». Pittsburgh Hockey.net. [Consulta: 1r maig 2012].
* ↑ «1925-26 Portland Rosebuds vs Saskatoon Shieks Game Program». Portland Bucakaroos. Arxivat de l'original el 27 d’octubre 2011. [Consulta: 1r maig 2012].
# Novi Sad

Novi Sad (en alfabet ciríl·lic Нови Сад i en hongarès Újvidék) és una ciutat del nord de Sèrbia, situada sobre el riu Danubi. És la capital de la província autònoma de Voivodina. Seu de l'antiga institució cultural i científica Matica Srpska, és un gran centre industrial i cultural. Novi Sad significa "Nou Jardí" en serbi.
És la segona ciutat més gran de Sèrbia, situada a la part sud de la conca Pannònica, a la frontera de les regions geogràfiques de Bačka i Sirmia. Flanqueja la vora del riu Danubi, i al nord les muntanyes de Fruška Gora.
Segons el cens de 2022, la població de l'àrea administrativa de la ciutat suma 368.967 habitants, mentre que la seva àrea urbana, inclosos els assentaments adjacents de Petrovaradin i Sremska Kamenica. comprèn 306.702 habitants.

## Història

Novi Sad es va fundar el 1694, quan els comerciants serbis van formar una colònia a través del Danubi des de la fortalesa de Petrovaradin, un lloc militar estratègic dels Habsburg. En els segles següents, es va convertir en un important centre comercial, de fabricació i cultural. Històricament ha estat batejada com l'Atenes sèrbia. La ciutat va ser fortament devastada a la Revolució de 1848, però posteriorment va ser reconstruïda i restaurada. Avui en dia, juntament amb la capital sèrbia de Belgrad, Novi Sad és un centre industrial i financer important per a l'economia sèrbia.
Novi Sad va ser Capital Europea de la Cultura el 2022 i Capital Europea de la Joventut el 2019..

## Persones il·lustres

* Monica Seles (1973), Tenista
* Nemanja Radoja (n. 1993), futbolista

## Referències

* ↑ «Novi Sad». Gran Enciclopèdia Catalana. [Consulta: 21 maig 2023].
* ↑ 2022 Census of Population, Households and Dwellings: Ethnicity (data by municipalities and cities). Statistical Office of Republic Of Serbia, Belgrade, abril 2023.
* ↑ Riquet, Johannes; Kollmann, Elizabeth. Spatial Modernities: Geography, Narrative, Imaginaries (en anglès). Routledge, 2018-06-12. ISBN 978-1-351-39686-8.
* ↑ Wells, Mike. The Danube Cycleway Volume 2: From Budapest to the Black Sea (en anglès). Cicerone Press Limited, 2016-02-09. ISBN 978-1-78362-313-6.
* ↑ Diana, Mishkova. We, the People: Politics of National Peculiarity in Southeastern Europe (en anglès). Central European University Press, 2009, p. 277-278. ISBN 978-963-9776-28-9.
* ↑ «Esch, Kaunas and Novi Sad | Culture and Creativity» (en anglès). European Comission, 2022. [Consulta: 21 maig 2023].

## Enllaços externs

* Lloc web oficial de Novi Sad Arxivat 2008-10-13 a Wayback Machine.
* Petrovaradin fortress
* Universitat de Novi Sad Arxivat 2006-08-12 a Wayback Machine.
* Matica srpska Arxivat 2007-08-12 a Wayback Machine.
* Ponts de Novi Sad Arxivat 2007-01-17 a Wayback Machine. (hongarès)
# Sondhi Boonyaratklin

Sondhi Boonyaratklin (en tailandès สนธิ บุญยรัตกลิน, (Pathumthani, 2 d'octubre de 1946) va ser Cap del Govern Provisional i General de les Forces Armandes del Regne de Tailàndia, substituint les funcions del Primer Ministre Thaksin Shinawatra després del Cop d'estat a Tailàndia en 2006
Durant el cop d'estat ha declarat la seva lleialtat al rei Bhumibol Adulyadej.
# Jonas Bokeloh

Jonas Bokeloh (Frankfurt del Main, 16 de març de 1996) és un ciclista alemany, professional des del 2015 i actualment a l'equip An Post-Chain Reaction. En el seu palmarès destaca Campionat del món en ruta júnior.

## Palmarès

* 2013
** Vencedor d'una etapa al Gran Premi General Patton
* 2014
** Campió del món júnior en ruta
** Campió d'Alemanya júnior en ruta
* 2016
** 1r a l'Umag Trophy
* 2018
** Vencedor d'una etapa a la Baltic Chain Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lawrence McCormick

Lawrence McCormick (Buckingham, 12 de juliol de 1890 - Hyannis, 30 de desembre de 1961) va ser un jugador d'hoquei sobre gel canadenc de naixement, però estatunidenc d'adopció, que va competir a començaments del segle xx. Era germà del també jugador d'hoquei sobre gel Joseph McCormick.
Va començar la seva carrera jugant al Pittsburgh Yellow Jackets, poc abans de la Primera Guerra Mundial. Poc després, juntament amb el seu germà Joseph es va allistar a l'exèrcit dels Estats Units. Ambdós van lluitar a França durant la Primera Guerra Mundial, motiu pel qual tenien dret a la ciutadania dels Estats Units. El 17 de març de 1920, només cinc setmanes abans de jugar els Jocs Olímpics d'Estiu de 1920 d'Anvers es van nacionalitzar estatunidencs. En aquests Jocs guanyà la medalla de plata en la competició d'hoquei sobre gel, després de perdre la final contra la selecció del Canadà.

## Referències

* 1 2 «Larry McCormick Olympic Results». sports-reference.com. Arxivat de l'original el 18 d’abril 2020. [Consulta: 9 desembre 2017].
* ↑ «Local Hockey Fans Mourn Death of Joe McCormick». Pittsburgh Post-Gazette, 23-01-1934, p. 16.
* ↑ Godin, Roger A. «First U.S. Olympic hockey team was formed in Pittsburgh». Pittsburgh Hockey.net. [Consulta: 1r maig 2012].
# Vicente Blanco Echevarría

Vicente Blanco Echevarría (Larrabetzu, 1884 - Bilbao, 24 de maig de 1957) va ser un ciclista basc que fou professional entre 1906 i 1913. Era anomenat El cojo (el coix), i fou el primer ciclista de l'estat espanyol que va prendre part al Tour de França el 1910. Els seus principals èxits esportius els aconseguí al Campionat d'Espanya de ciclisme en ruta en guanyar-lo el 1908 i 1909.

## Palmarès

* 1908
** Campió d'Espanya de ciclisme en ruta
* 1909
** Campió d'Espanya de ciclisme en ruta
** 1r a la Bilbao-Erletxeta-Bilbao
** 1r a l'Irun-Pamplona-Irun i vencedor de 2 etapes
* 1910
** Campió d'Espanya Darrere moto stayer
** 1r a la Donòstia-Tolosa-Donòstia
** Campió de la Federació Atlètica Biscaina
* 1911
** Campió Basconavarrès (Copa Comet)
* 1912
** 1r a Las Arenas-Plentzia-Las Arenas

### Resultats al Tour de França

* 1910. Abandona (1a etapa)

## Referències

* 1 2 3 «Vicente Blanco el ciclista bilbaíno sin pies que participó en el Tour» (en castellà). [Consulta: 4 febrer 2025].
* ↑ «[URTEKARIA]», 31-10-2005. [Consulta: 4 febrer 2025].

## Enllaços externs

* Palmarès complet de Vicente Blanco "El Cojo" Arxivat 2005-10-31 a Wayback Machine.
* Vicente Blanco a El mundo del deporte. Especial Tour de França de 2003 (castellà)
# Vicent Monsonís Andreu

Vicent Monsonís i Andreu (València, l'Horta, 28 de març de 1968) és un guionista i director de cinema valencià, també conegut com a Monso.
Es va llicenciar en Mitjans Audiovisuals de Ciències de la comunicació a la Universitat Autònoma de Barcelona i es va especialitzar en guió cinematogràfic a l'Escola Internacional de Cinema i Televisió de San Antonio de los Baños (Cuba) el 1997. Va treballar set anys com a guionista a Canal Nou de programes com A la babalà i dos com a guionista independent a València i Madrid. Des de 1998 és director i productor amb la seva pròpia empresa Terra a la Vista, SL
Després de dirigir diversos llargmetratges, el 2002 va estrenar el llargmetratge Dripping, que va rebre una menció especial del jurat del Festival Internacional de Cinema de Comèdia de Peníscola i que fou exhibit en català al Cicle del Cinema Català de Sabadell, on va llegir un manifest per la unitat del català. El mateix any fou nomenat president de l'Associació Valenciana de Directors de Cinema (AVDC).

## Filmografia

* Search Enlightment (curtmetratge, 1985),
* Els tres alpins (curtmetratge, 1992)
* Un dia en la vida de Ulises Casebier (curtmetratge, 1993-1994)
* Dripping (2002)
* Mi último verano con Marian (2006)

## Referències

* ↑ Vicent Monsonís i Andreu, Gran Enciclopèdia Catalana
* ↑ Vicente Monsonís Andreu PRODUCTOR, GUIONISTA Y DIRECTOR DE CINE: "El panorama del cine valenciano en la actualidad es desolador", El Periódico Mediterráneo, 24 de maig de 2009
* ↑ Retrospectiva de Vicente Monsonís (MONSO). FILOXÈNIA a Cine Club UTIYE Ontinyent a acicom.org
* ↑ Vicent Monsonís al web de l'EDAV
* ↑ La noruega 'Elling' gana en el festival de Peñíscola, El País, 8 de juny de 2002
* ↑ El director valencià Vicent Monsonís presenta ‘Dripping’ al Cicle de Cinema Català de Sabadell, Vilaweb, 17 de novembre de 2004
* ↑ Vicente Monsonís, presidente de los realizadores de cine valencianos, El País, 28 de juny de 2002
* ↑ Dripping a cineuropa.org
# Síndrome de Ganser

La síndrome d'Ganser és un trastorn mental infreqüent, classificat dins dels trastorns dissociatius. El subjecte amb síndrome de Ganser es caracteritza per respondre a les preguntes d'una manera cridanera, aproximada, sense sentit o evidentment errònia. Pot manifestar altres símptomes dissociatius com fugida, amnèsia o trastorn de conversió i un estat de consciència disminuït
Els símptomes es poden acompanyar d'ansietat (és un trastorn d'ansietat), símptomes de conversió, confusió, ecolàlia i ecopraxia.

## Enllaços externs

* Síndrome de Ganser Arxivat 2014-04-21 a Wayback Machine.
* Ecured Síndrome de Ganser
# Laura Casanovas Borrell

Laura Casanovas Borrell (la Seu d'Urgell, 30 de desembre de 1973) és una escriptora i filòloga catalana. Llicenciada en filologia catalana per la Universitat de Barcelona, ha treballat de lexicògrafa a l'Institut d'Estudis Catalans, de professora d'idiomes, de traductora, de lectora editorial i d'assessora lingüística als Centres d'autoaprenentatge de català a Andorra. L'any 2015 amb l'obra Un estiu a la fi del món va ser guanyadora del 46è Premi Ciutat d'Olot de Novel·la Juvenil, L'any 2014 va guanyar el Premi Pirineu de Narració Literària amb l'obra Els secrets dels miralls. i el 2023 el Premi Carlemany per al foment de la lectura amb la novel·la Les estrelles de Lilith.

## Obres

* Un estiu a la fi del món. Llibres del Segle, 2016 (ISBN 978-84-89885-89-9)
* Els secrets dels miralls. Premi Pirineu 2014, Edicions Salòria, 2014(ISBN 978-84-942504-8-4)
* L'honesta mentida (Donant veu a Laura Larson)

## Referències

* ↑ «Èxit de la Laura Casanovas al programa “L’autor i la seva obra”», 19-12-2017. [Consulta: 22 novembre 2020].
* ↑ Doral, Alba Doral, Andorra la. «Evita parla català», 21-11-2019. [Consulta: 22 novembre 2020].
* ↑ NacióDigital. «Víctor Garcia és el guanyador del 49è Premi Marian Vayreda de narrativa | NacióDigital». [Consulta: 22 novembre 2020].
* ↑ RàdioSeu. «Laura Casanovas guanya el Premi Pirineu de Narració amb ‘Els secrets dels miralls'», 06-09-2014. [Consulta: 22 novembre 2020].
* ↑ «Laura Casanovas guanya el 12è premi Carlemany». Diari Andorra, 02-02-2023 [Consulta: 2 febrer 2023].
* ↑ «Laura Casanovas presenta un llibre que relata la violència masclista que pateixen les dones», 27-04-2017. [Consulta: 22 novembre 2020].
* ↑ NacióLleida. «Organyà es consolida com a capital del Llibre del Pirineu | NacióLleida». [Consulta: 22 novembre 2020].
# Hans-Jürgen Greil

Hans-Jürgen Greil va ser un ciclista alemany que s'especialitzà en la modalitat de tàndem. Va guanyar dues medalles, una d'elles d'or, als Campionats del món d'aquesta especialitat.

## Palmarès

* 1984
** Campió del món en Tàndem (amb Franck Weber)
** Campió d'Alemanya en Tàndem (amb Franck Weber)
* 1985
** Campió d'Alemanya amateur en Velocitat
** Campió d'Alemanya en Tàndem (amb Franck Weber)
* 1986
** Campió d'Alemanya en Tàndem (amb Franck Weber)
* 1987
** Campió d'Alemanya en Tàndem (amb Franck Weber)
* 1988
** Campió d'Alemanya en Tàndem (amb Franck Weber)
* 1989
** Campió d'Alemanya amateur en Velocitat
** Campió d'Alemanya en Tàndem (amb Franck Weber)

## Referències

* Resultats a sitiodeciclismo.net
* Resultats a cyclebase.nl
# Luzius Rüedi

Luzius Rüedi (Thusis, 12 de juny de 1900 - Zúric, 19 de juliol de 1993) va ser un jugador d'hoquei sobre gel suís que va competir durant les dècades de 1920 i 1930.
El 1928 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel.
Amb l'HC Davos, amb qui jugà entre 1922 i 1930, guanyà la lliga suïssa de 1926, 1927 i de 1929 i 1930. El 1931 jugà al Zürich AEHC i entre 1932 i 1933 amb el Grasshopper Club Zürich. Guanyà la medalla de bronze al Campionat del Món de 1930.
El 1925 es llicencià en medicina per la Universitat de Zúric.

## Referències

* 1 2 3 «Luzius Rüedi Olympic Results». sports-reference.com. Arxivat de l'original el 18 de desembre 2012. [Consulta: 11 febrer 2018].
# ANZUS

L'Organització de Seguretat i Assistència entre Austràlia, Nova Zelanda i els Estats Units (en anglès: Australia, New Zealand, United States Security Organization, ANZUS) és una organització internacional d'àmbit regional que neix d'un tractat no vinculant de seguretat col·lectiva de 1951 entre Austràlia i Nova Zelanda i, per separat, Austràlia i els Estats Units, per a cooperar en assumptes militars a la regió de l'oceà Pacífic, tot i que avui en dia es considera que el tractat es refereix a conflictes a tot el món. Estableix que un atac armat a qualsevol de les tres parts seria perillós per a les altres, i que cadascuna hauria d'actuar per a fer front a l'amenaça comuna. A més a més, crea un comitè de ministres d'afers exteriors que pot reunir-se per a consultar.
El tractat va ser un dels quals els Estats Units va formar en l'època de 1949-1955 com a part de la seva resposta col·lectiva a l'amenaça del comunisme durant la Guerra Freda. Nova Zelanda va ser suspesa d'ANZUS en 1986 en iniciar una zona lliure d'armes nuclears en les seves aigües territorials; a la fi de 2012, Nova Zelanda va aixecar la prohibició de les visites dels vaixells de guerra dels Estats Units, la qual cosa va conduir a una disminució de les tensions. Nova Zelanda manté una zona desnuclearitzada com a part de la seva política exterior i està parcialment suspesa d'ANZUS, ja que els Estats Units manté una política ambigua sobre si els vaixells de guerra porten o no armes nuclears i opera nombrosos portaavions i submarins de propulsió nuclear. Tot i això, Nova Zelanda va reprendre àrees clau del tractat ANZUS en 2007.

## Referències

* ↑ «Organització de Seguretat i Assistència entre Austràlia, Nova Zelanda i els Estats Units». TERMCAT. [Consulta: 20 juliol 2021].
* ↑ Joseph Gabriel Starke, The ANZUS Treaty Alliance (Melbourne University Press, 1965)
* ↑ «U.S. lifts ban on New Zealand warships, New Zealand keeps nuclear-free stance». tribunedigital-chicagotribune. Arxivat de l'original el 2015-06-20. [Consulta: 20 juliol 2021].
* ↑ «In Warming US-NZ Relations, Outdated Nuclear Policy Remains Unnecessary Irritant». Federation of American Scientists.

## Vegeu també

* UKUSA
# Ernst van den Berg

Ernst van den Berg (Amsterdam, 3 de desembre de 1915 - Amsterdam, 19 d'agost de 1989) va ser un jugador d'hoquei sobre herba neerlandès que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla de bronze com a membre de l'equip neerlandès en la competició d'hoquei sobre herba.

## Referències

* ↑ «Ernst van den Berg Olympic Results». sports-reference.com. Arxivat de l'original el 15 de desembre 2012. [Consulta: 7 desembre 2018].